Babelscape/SREDFM huggingface dataset:
Μαρίνος Κοριαλένιος

Ο Μαρίνος Κοριαλένιος (1830 − 1911) υπήρξε Έλληνας επιχειρηματίας, τραπεζικός και εθνικός ευεργέτης. Γεννήθηκε στο Αργοστόλι της Κεφαλονιάς το 1830. Καταγόταν από πλούσια οικογένεια, και γονείς του ήταν ο Σπυρίδωνας Κοργιαλένιος και η Ρεγγίνα Πήλικα. Ενώ οι οικογενειακές επιχειρήσεις είχαν ήδη χρεωκοπήσει, σε ηλικία 11 ετών έμεινε ορφανός από πατέρα. Το 1846 μετανάστευσε στη Σμύρνη και εργάστηκε ως υπάλληλος σε αγγλικά καταστήματα. Στη συνέχεια βρέθηκε στην Οδησσό της Ρωσίας, όπου μέχρι το 1858 ασχολήθηκε με το εμπόριο σιτηρών. Το 1861 παντρεύτηκε την Αγγελική Γεραλοπούλου, κόρη μεγαλεμπόρου του Λονδίνου, χωρίς να αποκτήσουν όμως απογόνους. Στη συνέχεια ίδρυσε εμπορική εταιρεία στη Μασσαλία με συνεταίρους τον Γ. Γεραλόπουλο και τον Σ. Μπαλή με μεγάλη αρχικά επιτυχία, που όμως εξαιτίας λανθασμένων επενδύσεων τελικά χρεωκόπησε. Το 1872 αποφάσισε να εγκατασταθεί μόνιμα στο Λονδίνο. Αρχικά εργάστηκε σε μία αγγλική τράπεζα, ενώ στη συνέχεια ασχολήθηκε με τη χρηματιστηριακή αγορά και ίδρυσε τη χρηματιστηριακή εταιρεία "M. Corgialegnos & Co.". Αφού ξεπέρασε την οικονομική κρίση του 1878 χωρίς απώλειες, δημιούργησε μια μεγάλη περιουσία, την οποία επένδυσε σε έργα τέχνης, κοσμήματα και κρατικά χρεώγραφα.
Ο Μαρίνος Κοργιαλένιος υπήρξε διακεκριμένο μέλος της ελληνικής κοινότητας του Λονδίνου, ενώ κατά την περίοδο 1906-1907 διετέλεσε πρόεδρός της. Το 1876 έλαβε την αγγλική υπηκοότητα, ποτέ όμως δε διέκοψε τις σχέσεις του με την Ελλάδα. Διετέλεσε συνδιευθυντής της Αγγλογαλλικής Τράπεζας από το 1875, ενώ ίδρυσε και ο ίδιος δική του τράπεζα. Απεβίωσε στο Λονδίνο κατά τον Απρίλιο του 1911. Η σορός του μεταφέρθηκε στο Αργοστόλι, όπου και τάφηκε.
Η Πολυκατοικία

Η Πολυκατοικία είναι μια ελληνική κωμική τηλεοπτική σειρά, παραγωγής 2008-2011, που δημιουργήθηκε από τη Βίκυ Αλεξοπούλου και τον Βασίλη Σπηλιόπουλο και προβλήθηκε από τον τηλεοπτικό σταθμό Mega Channel από τις 6 Οκτωβρίου του 2008 μέχρι 27 Μαΐου του 2011. Το σενάριο της σειράς βασίζεται σε αυτό της ισπανικής κωμωδίας "Aquí no hay quien viva" που δημιούργησαν οι Alberto Caballero, Iñaki Ariztimuñoo, Laura Caballero και προβλήθηκε από το 2003 μέχρι το 2006 από το τηλεοπτικό δίκτυο "Antena 3". Τη σκηνοθεσία της σειράς επιμελήθηκε ο Βασίλης Θωμόπουλος μαζί με την Κατερίνα Καραγιάννη και τον Σπύρο Μιχαλόπουλο.

Η σειρά παρουσιάζει τη ζωή και τη συμβίωση διάφορων ανθρώπων που ζουν σε μία πολυκατοικία στο κέντρο της Αθήνας καθώς και τις μεταξύ τους σχέσεις.

Τον Μάρτιο του 2019 έγινε γνωστό πως ο τηλεοπτικός σταθμός ΣΚΑΪ απέκτησε τα δικαιώματα της ισπανικής σειράς "La que se avecina" για τη δημιουργία ενός remake της "Πολυκατοικίας". Τελικά στις 29 Ιουνίου 2019 ανακοινώθηκε πως η νέα σειρά, θα φέρει τον τίτλο "Θα γίνει της Πολυκατοικίας". Η νέα σειρά προβλήθηκε τη σεζόν 2019-2020 από τον ΣΚΑΪ, και αποτελείται από 36 επεισόδια.Η σειρά του ΣΚΑΪ, "Θα γίνει της Πολυκατοικίας", δεν έχει την ίδια υπόθεση με την Πολυκατοικία του Mega.

__ΜΕΠΠ__
Ουριέλ Ζοχάρ

Ο Ουριέλ Ζοχάρ (En: Ouriel Zohar), γεννημένος το 1952, κατάγεται από το Ισραήλ. Είναι σκηνοθέτης του Γαλλικού θεάτρου, θεατρικός συγγραφέας και μεταφραστής από τα Γαλλικά στα Εβραϊκά. Δημιούργησε το θέατρο Technion το 1986 και είναι επισκέπτης Καθηγητής στο Πανεπιστήμιο Paris VIII και HEC Paris από το 1995.
Μαρτίνας Γκετσεβίτσιους

Ο Μαρτίνας Γκετσεβίτσιους (λιθουανικά: "Martynas Gecevičius"), (Βίλνιους, 16 Μαΐου 1988), είναι Λιθουανός καλαθοσφαιριστής. Έχει ύψος 193 εκ. και αγωνίζεται στη θέση του σούτινγκ γκαρντ για την ομάδα της λιθουανικής Γιουβέντους.
Κωνσταντίνος Κούμας

Ο Κωνσταντίνος Κούμας (Λάρισα, 1777 - Τεργέστη, 1836) υπήρξε Έλληνας διδάσκαλος του Γένους, πρωτεργάτης του νεοελληνικού διαφωτισμού, ιστορικός, φιλόσοφος και μεταφραστής λογοτεχνικών έργων.
Νιανκνούμ και Κνουμχοτέπ

Οι Νιανκνούμ και Κνουμχοτέπ υπήρξαν δύο ανώτεροι δημόσιοι υπάλληλοι στην Αρχαία Αίγυπτο. Έφεραν από κοινού τους τίτλους του "Επιστάτη του βασιλικού μανικιούρ", "έμπισθου του βασιλιά", και "προφήτη του Ρε στον ναό του Ηλίου του Νιουερρέ". Έζησαν την εποχή της 5ης Δυναστείας (περ. 2450–2410 π.Χ.) κατά την βασιλεία του Νιουσέρ ή του Μυκερίνου. Γνωστοί είναι λόγω του κοινού τους τάφου, και τις νεκρικές τοιχογραφίες που τους παριστάνουν τρυφερά αγκαλιασμένους. 

Ήταν και οι δύο παντρεμένοι με παιδιά. Σύμφωνα με νεώτερες ερμηνείες της τοιχογραφίας αυτής, μπορεί να ήταν δίδυμοι ή ακόμα και σιαμαία δίδυμα, ενώ προγενέστερες ερμηνείες υπέθεταν ομοφυλοφιλική σχέση των δύο ανδρών. Αναμφίβολα όμως, το άγγιγμα της μύτης στην αρχαία Αιγυπτιακή τέχνη συμβόλιζε το συναίσθημα της αγάπης.
Κοιμητήριο Χάιγκεϊτ

thumb|right|240px|Ο τάφος του Καρλ Μαρξ στο Κοιμητήριο Χάιγκεϊτ, Λονδίνο.
Το Κοιμητήριο Χάιγκεϊτ (αγγλικά: Highgate Cemetery) του Λονδίνου βρίσκεται στο βορειανατολικό προάστιο Χάιγκεϊτ (Highgate) της βρετανικής πρωτεύουσας, δίπλα στο Πάρκο Γουότερλο (Waterlow Park). Χωρίζεται μέσω της Σουέινς Λέιν Ν6 (Swains Lane N6) σε Ανατολικό και Δυτικό Κοιμητήριο (Μετρό: Archway, Άρτσγουέι). 

Το δυτικό τμήμα του κοιμητηρίου ανάγεται στη βικτωριανή εποχή και εγκαινιάστηκε το 1839. Το αρχικό σχέδιο εκπονήθηκε από τον Άγγλο αρχιτέκτονα Stephen Geary (1797 – 1854). Για πολλά χρόνια είχε εγκαταλειφθεί, αλλά οι φθορές αργότερα αποκαταστάθηκαν. Αναπαλαιώθηκε η περίφημη «Αιγυπτιακή Λεωφόρος» (Egyptian Avenue), ένας πλατύς διάδρομος με οικογενειακούς τάφους σε σχήμα αρχαίων αιγυπτιακών. Εντυπωσιακός είναι ο « Κύκλος του Λιβάνου» (Circle of Lebanon), όπου οι τάφοι απλώνονται κυκλικά κάτω από ένα πελώριο κέδρο του Λιβάνου. Στο ανατολικό τμήμα του κοιμητηρίου έχει ενταφιαστεί ο Καρλ Μαρξ, κάτω από μια τεράστια γρανιτένια προτομή του.

Στις πολλές προσωπικότητες που έχουν ενταφιαστεί στο Κοιμητήριο του Χάιγκεϊτ, μεταξύ άλλων, περιλαμβάνονται: 

Ανατολικό Κοιμητήριο:

*Τζορτζ Έλιοτ (Μαίρη Αν Κρος) – Αγγλίδα μυθιστοριογράφος.
*Καρλ Μαρξ – Γερμανός φιλόσοφος, ιστορικός, κοινωνιολόγος και οικονομολόγος.
*Σερ Ραλφ Ρίτσαρντσον – Άγγλος ηθοποιός.
*Χέρμπερτ Σπένσερ – Άγγλος κοινωνιολόγος, βιολόγος και φιλόσοφος της θεωρίας της εξέλιξης.

Δυτικό Κοιμητήριο: 

*Μάικλ Φάραντεϋ– Άγγλος φυσικός και χημικός.
*Τζον Γκάλσγουορθι – Άγγλος μυθιστοριογράφος και θεατρικός συγγραφέας (Νόμπελ λογοτεχνίας 1932).
*Στέλα Γκίμπονς – Αγγλίδα μυθιστοριογράφος και ποιήτρια.
*Κριστίνα Ροσέτι – Αγγλίδα ποιήτρια.
*Άλφρεντ Στήβενς – Άγγλος γλύπτης και ζωγράφος.
Γιώργος Μάνεσης

Ο Γιώργος Μάνεσης (26 Μαΐου 1931 - 27 Ιανουαρίου 2015) ήταν Έλληνας πιανίστας και μουσικοπαιδαγωγός. Πραγματοποίησε πιανιστική σταδιοδρομία στις δεκαετίες του '60 και του '70 με έδρα τη Βιέννη, το Παρίσι, το Μόναχο, τη Λωζάνη.
Αμφαξίτιδα

Η Αμφαξίτιδα (ή "Αμφαξία" ή "Αμφίτις Παιονία") είναι ιστορική περιοχή της Μακεδονίας, η οποία περιλαμβάνει την κοιλάδα του κάτω ρου του ποταμού Αξιού.
Χόρχε Ραφαέλ Βιδέλα

}}
Ο Χόρχε Ραφαέλ Βιδέλα Ρεδόντο ("Jorge Rafael Videla", 2 Αυγούστου 1925 – 17 Μαΐου 2013) ήταν Αργεντινός δικτάτορας και στρατηγός, Αρχηγός του Στρατού της Αργεντινής και de facto Πρόεδρος της χώρας, από το 1976 έως το 1981, επικεφαλής της στρατιωτικής επιτροπής η οποία ανέλαβε την εξουσία στην χώρα το 1976, μετά από πραξικόπημα με το οποίο ανετράπη η Ισαβέλλα Περόν, και ανέλαβε να εφαρμόσει το σχέδιο της εθνικής αναδιοργάνωσης (proceso de reorganisacion nacional).
Πάνος Βαλσαμάκης

Ο Πάνος Βαλσαμάκης (12 Οκτωβρίου 1900 – 29 Οκτωβρίου 1986) υπήρξε Έλληνας εικαστικός- κεραμιστής. Είναι ο θεμελιωτής της έντεχνης κεραμικής στην Ελλάδα.
Ουιλιάμ-Αντόλφ Μπουγκερώ

Ο Ουιλιάμ-Αντόλφ Μπουγκερώ ("William Adolphe Bouguereau", Λα Ροσέλ, 30 Νοεμβρίου 1825 – 19 Αυγούστου 1905) ήταν καταξιωμένος Γάλλος ακαδημαϊκός και ζωγράφος του 19ου αιώνα. Εξύμνησε το γυναικείο γυμνό σώμα με τεχνική αρτιότητα, χρησιμοποιώντας ως πρόσχημα μια καλυμμένη μυθολογική θεματολογία.

Τα έργα των ακαδημαϊκών ζωγράφων, ως «μεγάλες μυθολογικές μηχανές» (grandes machines mythologiques), ανταποκρίνονταν στις απαιτήσεις του κοινού της εποχής τους και συνδύαζαν, όπως γράφει ο ιστορικός τέχνης Έντουαρντ Λούσυ-Σμιθ, «την ερωτική διέγερση με την ευπρέπεια». Ο καλλιτέχνης που εκφράζει περισσότερο από κάθε άλλον τη φιληδονία του 19ου αιώνα ήταν ο Μπουγκερώ. Ο πίνακάς του «Νύμφες και Σάτυρος» (1873) αποτελεί χαρακτηριστικό δείγμα του ύφους του. Στο ίδιο ύφος είναι και η μυθολογική σύνθεσή του «Οι Ορειάδες» (1902), όπου απεικονίζονται ερεθισμένοι ερωτικά σάτυροι να παρακολουθούν μια ομάδα από αέρινες γυμνές νύμφες.
Τζων Γκάρντνερ Γουίλκινσον

Ο Σερ Τζων Γκάρντνερ Γουίλκινσον (αγγλ. "Sir John Gardner Wilkinson") (1797 - 1815) υπήρξε Βρετανός αιγυπτιολόγος, και ιδρυτής της αιγυπτιολογίας.
Γιόσου Σαριέγκι

Ο Γιόσου Σαριέγκι ("Josu Sarriegi", Λαθκάο, 19 Ιανουαρίου 1979) είναι Ισπανός πρώην ποδοσφαιριστής.
Τζάκοπο Πέρι

Ο Τζάκοπο Πέρι (Jacopo Peri, 20 Αυγούστου 1561 – 12 Αυγούστου 1633) ήταν Ιταλός συνθέτης και τραγουδιστής της περιόδου της ύστερης Αναγέννησης. Θεωρείται πρωτεργάτης της όπερας και τα έργα Δάφνη (περ. 1597) και Ευρυδίκη (1600) αντιπροσωπεύουν τα πρώτα του είδους τους.

Γεννήθηκε στη Ρώμη και σπούδασε μουσική στη Φλωρεντία με τον Κριστόφανο Μαλβέτσι. Εργάστηκε ως οργανίστας και τραγουδιστής σε πολλές εκκλησίες, ενώ στη συνέχεια βρέθηκε υπό την αιγίδα του Οίκου των Μεδίκων. Εκεί άρχισε να γράφει τα πρώτα του μουσικά έργα, ως επί το πλείστο μαδριγάλια, ιντερμέδια και θεατρική μουσική. 

Τη δεκαετία του 1590 γνωρίζει τον Τζάκοπο Κόρσι, φλωρεντινό πάτρονα και χορηγό μουσικών παραστάσεων. Με την πεποίθηση ότι η σύγχρονή τους τέχνη ήταν υποδεέστερη των Αρχαίων Ελλήνων και Ρωμαίων, αποπειράθηκαν να αναβιώσουν την αρχαιοελληνική τραγωδία, τουλάχιστον στο βαθμό που την κατανοούσαν. Ήδη από την προηγούμενη δεκαετία υπήρχαν παρόμοιες απόπειρες της Φλωρεντινής Καμεράτας για παρόμοιες αναβιώσεις, με αποτέλεσμα τα πρώτα έργα μονωδίας με συνοδεία συνεχούς βάσιμου, εξέλιξη του οποίου είναι η άρια και το ρετσιτατίβο. Σε συνεργασία με τον ποιητή Οττάβιο Ρινουντσίνι έγραψαν τη Δάφνη· παρότι πλέον θεωρείται πως απέχει παρασάγγας απ' αυτό που οι Αρχαίοι Τραγικοί θα αναγνώριζαν, εντούτοις γεννήθηκε ένα νέο είδος που αποτέλεσε τον θεμέλιο λίθο του είδους που σήμερα αναγνωρίζουμε ως όπερα. 

Λίγα χρόνια αργότερα, ο Πέρι συνεργάστηκε και πάλι με τον Ρινουντσίνι, αυτή τη φορά στο έργο "Ευρυδίκη". Η παγκόσμια πρώτη έλαβε χώρα στις 6 Οκτωβρίου του 1600 και αντίθετα με τη "Δάφνη" σώζεται μέχρι σήμερα. Καινοτομία αποτέλεσε η χρήση του ρετσιτατίβο, μια μορφή μουσικής ημι-απαγγελίας, που τοποθετούνταν ανάμεσα σε άριες και χορωδιακά, εξυπηρετώντας τη ροή της πλοκής.

Ο Πέρι έγραψε αρκετές ακόμη όπερες, συχνά σε συνεργασία με άλλους συνθέτες, καθώς και άλλα κομμάτια, κυρίως σχετιζόμενα με το θέαμα. Τα έργα του παίζονται σπάνια στις μέρες μας και μάλιστα, συγκρινόμενα μ' αυτά του πρωτοπόρου Κλαούντιο Μοντεβέρντι, ήδη την εποχή τους φαινόντουσαν παλιομοδίτικα. Ο Πέρι ωστόσο θα μείνει στην ιστορία, τόσο για τη γέννεση του νέου είδους, όσο και για τον βαθμό που επηρέασε τις μετέπειτα γενεές συνθετών.
I Just Can't Stop Loving You

Το I Just Can't Stop Loving You είναι μπαλάντα του Μάικλ Τζάκσον και της Σίνταχ Γκάρρετ. Το τραγούδι γράφτηκε από τον Τζάκσον και αρχικά σχεδιάστηκε ως συνεργασία του Τζάκσον με μια γυναίκα: ή της Μπάρμπρα Στρέισαντ ή της Γουίτνεϊ Χιούστον. Επίσης προτάθηκε συνεργασία με την Αρέθα Φράνκλιν και Ανγκνέτα Φιάλτσκογκ (προηγούμενο μέλος του ABBA), αλλά και οι τέσσερις είχαν άλλες υποχρεώσεις.

Ωστόσο, ο στιχουργός και ο Κουίνσι Τζόουνς προτίμησαν την Γκάρρετ, η οποία έγραψε το τραγούδι "Man in the Mirror", να τραγουδήσει μαζί με τον Τζάκσον. Αυτό ήταν το πρώτο hit μετά τη συνεργασία με τον Ντέννις Έντβαρντ, "Don't Look Any Further". Η Γκάρρετ αναφέρεται στο "The Billboard Book of Number One Hits" από τον Φρεντ Μπρόνσον, καθώς ο συγγραφέας γράφει ότι δεν ήξερε ότι θα τραγουδούσε με τον Τζάκσον μέχρι τις ημέρες των ηχογραφήσεων, όταν ο Τζόουνς της είπε να πιάσει το μικρόφωνο και να τραγουδήσει με τον Τζάκσον.

Το τραγούδι έγινε ένα από τα 5 συνεχόμενα #1 "Billboard" Hot 100 singles από το άλμπουμ "Bad". Έφθασε επίσης στη 1η θέση του "Billboard" Hot R&B/Hip-Hop Songs και του Hot Adult Contemporary Tracks. Ήταν το δεύτερο #1 τραγούδι στο AC τσαρτ (το πρώτο ήταν το ντουέτο με τον Πώλ ΜακΚάρτνεϊ, "The Girl Is Mine"). Κυκλοφόρησε μαζί με μουσικό βίντεο.

Αρχικά, η εκδοχή του άλμπουμ είχε μια διήγηση στην αρχή. Αυτή η εισαγωγή αφαιρέθηκε από τις μετέπειτα κυκλοφορίες του άλμπουμ.
Λεία Χατζοπούλου-Καραβία

Η Λεία Χατζοπούλου-Καραβία (1932 - ) είναι σύγχρονη Ελληνίδα συγγραφέας και ποιήτρια.
0 A.D.

0 A.D. (ΔΦΑ /ˈziːr.oʊ ˈeɪ ˈdiː/) είναι δωρεάν, cross-platform βιντεοπαιχνίδι στρατηγικής πραγματικού χρόνου ανοικτού κώδικα που αναπτύχθηκε από την Wildfire Games. Πρόκειται για ένα ιστορικό παιχνίδι πολέμου και οικονομίας, με επίκεντρο την περίοδο μεταξύ 500 π.Χ. και 500 μ.Χ.

μικρογραφία|δεξιά
μικρογραφία|δεξιά
Βοαλάβο

Το Βοαλάβο ("Voalavo") είναι γένος τρωκτικών στην υποοικογένεια των νεσομυΐνων, το οποίο βρίσκεται μόνο στη Μαδαγασκάρη. Είναι γνωστά δύο είδη στο γένος, αμφότερα εκ των οποίων εμφανίζονται σε ορεινά δάση σε υψόμετρα άνω των 1250 m. Το είδος "Βοαλάβο το γύμνουρο" ("Voalavo gymnocaudus") ζεί στη βόρεια Μαδαγασκάρη ενώ το "Βοαλάβο του Αντσαχάμπε" ("Voalavo antsahabensis") περιορίζεται σε μία μικρή περιοχή στο κεντρικό τμήμα του νησιού. Το γένος ανακαλύφθηκε το 1994 και περιγράφηκε επίσημα το 1998. Εντός των νεσομυΐνων είναι πιο συγγενικό με το γένος Ελίουρος ("Eliurus"), ενώ δεδομένα ακολουθίας DNA υποδεικνύουν ότι οι τρέχοντες ορισμοί αυτών των δύο γενών είναι ανάγκη να αλλάξουν.

Τα είδη του γένους Βοαλάβο είναι μικρά, γκρι τρωκτικά, που μοιαζουν με ποντίκια, ενώ είναι από τους μικρότερος νεσομυΐνες. Δεν έχουν την χαρακτηριστική φούντα με μακριές τρίχες που χαρακτηρίζει το γένος Ελίουρος. Η ουρά του είναι μακριά και τα θηλυκά έχουν έξι θηλές. Το Βοαλάβο έχει δύο αδένες στον θώρακα (που απουσιάζουν από το Ελίουρος) οι οποίοι παράγουν μία οσμή μόσχου στα αρσενικά όταν ζευγαρώνουν. Στο κρανίο, το σπλαχνοκρανίο και η κρανιακή κάψα είναι λεία. Τα τομικά τρήματα (ανοίγματα στο εμπρόσθιο τμήμα της υπερώας) είναι μακριά και το υπερώιο οστό είναι λείο. Οι γομφίοι είναι κάπως υψοδοντικοί, αν και λιγότερο από του Ελίουρου, ενώ οι τρίτοι γομφίοι είναι μειωμένοι σε μέγεθος και πολυπλοκότητα.
Ουίλιαμ Έτυ

Ο Ουίλιαμ Έτυ ("William Etty", Γιορκ Αγγλίας, 10 Μαρτίου 1787 – 13 Νοεμβρίου 1849) ήταν Άγγλος ακαδημαϊκός ζωγράφος ιστορικών θεμάτων, αλλά και ένθερμος θιασώτης του γυναικείου γυμνού.
Γιουνάν

H Γιουνάν (κινεζικά: 云南, ) είναι επαρχία της Λαϊκής Δημοκρατίας της Κίνας, που βρίσκεται στα πιο μακρινά νοτιοδυτικά μέρη της χώρας. Έχει κοινά σύνορα των 4.060 χιλιομέτρων με τη Μιανμάρ στα δυτικά, το Λάος στο νότο, και το Βιετνάμ στα νοτιοανατολικά. Βρίσκεται σε μια ορεινή περιοχή, με μεγάλα υψόμετρα στα βορειοδυτικά και χαμηλότερα υψόμετρα στα νοτιοανατολικά. Το μεγαλύτερο μέρος του πληθυσμού ζει στο ανατολικό τμήμα της επαρχίας.

Καταλαμβάνει έκταση 394,100 τετρ. χιλιομέτρων και ο πληθυσμός της ανέρχεται σε 45.966.239 κατοίκους, σύμφωνα με την απογραφή του (2010). Μεγαλύτερη πόλη και πρωτεύουσά της είναι η Κουνμίνγκ.
Dirty Diana

Το Dirty Diana είναι τραγούδι του Μάικλ Τζάκσον από το άλμπουμ "Bad". Το τραγούδι κυκλοφόρησε από την Epic Records στις 18 Απριλίου 1988, ως το πέμπτο single από το "Bad". Το τραγούδι παρουσιάζεται ως κομμάτι της hard rock και ακούγεται όπως το "Beat It" από το άλμπουμ "Thriller". Το "Dirty Diana" γράφτηκε από τον Τζάκσον, ο οποίος ήταν συμπαραγωγός του Κουίνσι Τζόουνς. Οι στίχοι του κομματιού αναφέρονται σε groupies (γυναίκες που παρενοχλούν αστέρες). Το "Dirty Diana" έχει μέτριο τέμπο και παίζεται σε τόνο Σόλ μινόρε.

Το "Dirty Diana" έλαβε γενικά θετικές κριτικές. Το τραγούδι είχε παγκόσμια εμπορική επιτυχία το 1988, φθάνοντας στη 1η θέση του "Billboard" Hot 100. Το τραγούδι επίσης έφθασε στο top ten σε πολλές χώρες, συμπεριλαμβανομένων του Ηνωμένου Βασιλείου, της Γαλλίας, της Ιταλίας και της Νέας Ζηλανδίας. Το "Dirty Diana" είναι το πέμπτο και το τελευταίο #1 single στο Hot 100 από το "Bad". Το 2009, μετά τον θάνατο του Τζάκσον τον Ιούνιο, το τραγούδι ξαναμπήκε στα τσαρτ, λόγω των digital download πωλήσεων. Ένα μουσικό βίντεο για το "Dirty Diana" γυρίστηκε μπροστά σε ζωντανό κοινό και κυκλοφόρησε το 1988.
Μπέντζαμιν Μπρίτεν

Ο Μπέντζαμιν Μπρίτεν, Βαρώνος Μπρίτεν ("Edward Benjamin Britten", 22 Νοεμβρίου 1913 – 4 Δεκεμβρίου 1976), Μέλος του Τάγματος της Αξίας, Σύντροφος της Τιμής ήταν Άγγλος συνθέτης, διευθυντής ορχήστρας και πιανίστας. Η φήμη του ως συνθέτη καθιερώθηκε με τα χορωδιακά του έργα, που περιλαμβάνουν τον «Ύμνο στην Αγία Καικιλία» και το «Rejoice in the Lamb», καθώς και με το Πολεμικό ρέκβιεμ και την όπερα "Peter Grimes". Άφησε ένα μεγάλο συνθετικό έργο που καλύπτει τα περισσότερα είδη (ορχηστρικά, χορωδιακά, τραγούδια, μουσική για τον κινηματογράφο κλπ), ενώ έγραψε και μουσική για παιδιά. Σε ένδειξη τιμής, ο Εσθονός συνθέτης Άρβο Περτ του αφιέρωσε μετά θάνατον το περίφημο "Cantus in memoriam Benjamin Britten".
Κεντρική Τράπεζα της Κύπρου

Η Κεντρική Τράπεζα της Κύπρου, (ΚΤΚ, τουρκικά: "Kıbrıs Merkez Bankası", "ΚΜΒ"), ιδρύθηκε το 1963, τον τρίτο χρόνο μετά την ανακήρυξη της ανεξαρτησίας της Κύπρου, το 1960, ως αυτόνομο ίδρυμα σύμφωνα με τον περί της ίδρυσής της σχετικό νόμο του 1963 και των σχετικών άρθρων του Συντάγματος της Κυπριακής Δημοκρατίας.

Από τον Ιούλιο του 2002 η ΚΤΚ διέπεται από τον νέο περί αυτής νόμο 2002 με τον οποίο εξασφαλίζεται η ανεξαρτησία της και η συμβατότητά της με σχετικές οδηγίες της Ευρωπαϊκής Κοινότητας, το καταστατικό του ευρωπαϊκού συστήματος κεντρικών τραπεζών και της Ευρωπαϊκής Κεντρικής Τράπεζας. Παράλληλα τροποποιήθηκαν (τον ίδιο μήνα) και οι σχετικές διατάξεις του συντάγματος που αφορούσαν την τράπεζα σύμφωνα με το ευρωπαϊκό κεκτημένο.

Πρωταρχικός σκοπός της ΚΤΚ είναι η διασφάλιση της σταθερότητας των τιμών, ενώ βασικές αρμοδιότητες αυτής είναι όπως και όλων των άλλων κεντρικών τραπεζών των χωρών-μελών της Ε.Ε. η χάραξη και άσκηση της νομισματικής πολιτικής, η κατοχή, διαφύλαξη και διαχείριση των επίσημων συναλλαγματικών αποθεμάτων, η εποπτεία των τραπεζών καθώς και η συμμετοχή της ως μέλους σε διεθνείς οικονομικούς και νομισματικούς οργανισμούς.

* Σημειώνεται ότι την 1 Ιανουαρίου του 2008 η Κύπρος εντάχθηκε στη ζώνη του ευρώ.
Γιόχαν Χάινριχ Φίσλι

thumb|right|250px|Πορτρέτο του Χένρυ Φιούζελι
Ο Γιόχαν Χάινριχ Φίσλι (γερμ. "Johann Heinrich Füssli") ή Χένρυ Φιούζελι (Henry Fuseli, Ζυρίχη 1741 – Λονδίνο 1825), όπως είναι γνωστός στην Αγγλία, ήταν Αγγλοελβετός ζωγράφος, χαράκτης, σχεδιαστής και κριτικός της τέχνης. Καταγόταν από αξιοσέβαστη Λουθηρανή οικογένεια καλλιτεχνών και συγγραφέων, η οποία αντιδρούσε στις επιθυμίες του να ακολουθήσει καλλιτεχνική σταδιοδρομία. Ο Φιούζελι σπούδασε αρχικά στο Βερολίνο (1763 – 65) και στη δεκαετία του 1770 έζησε αρκετά χρόνια στη Ρώμη, μελετώντας το έργο του Μιχαήλ Αγγέλου στην Καπέλα Σιξτίνα. Μετά την οριστική του εγκατάσταση στο Λονδίνο (1778), απέκτησε μεγάλη φήμη και συνδέθηκε φιλικά με τους Άγγλους ζωγράφους Σερ Τζόσουα Ρέυνολντς και Ουίλιαμ Μπλέικ. Το 1790 έγινε μέλος της Βασιλικής Ακαδημίας του Λονδίνου, όπου δίδαξε και έγινε έφορος. Πέθανε το 1825 σε ηλικία 84 ετών και ενταφιάστηκε στον Καθεδρικό Ναό του Αγίου Παύλου στο Λονδίνο, δίπλα στον Τζέσουα Ρέυνολντς.
Ιπολίτ-Πωλ Ντελαρός

Ο Ιπολίτ-Πωλ Ντελαρός ("Hippolyte-Paul Delaroche", Παρίσι, 17 Ιουλίου 1797 – 4 Νοεμβρίου 1856) ήταν Γάλλος ζωγράφος, ένας από τους πιο σημαντικούς ακαδημαϊκούς καλλιτέχνες της Γαλλίας των μέσων του 19ου αιώνα. Το 1832 εκλέχθηκε καθηγητής στη Σχολή Καλών Τεχνών του Παρισιού. Επισκέφθηκε την Ιταλία το 1838 και το 1843, όταν ο πεθερός του Οράς Βερνέ (Horace Vernet) ήταν διευθυντής της Γαλλικής Ακαδημίας στη Ρώμη.

Ο Ντελαρός πρωτοπαρουσιάστηκε στο κοινό του Παρισιού με τη μεγάλη σύνθεσή του «Η σωτηρία του Ιωνά» (1822), που ήταν η ευκαιρία να γνωριστεί με τον Τεοντόρ Ζερικώ και τον Ευγένιο Ντελακρουά, με τους οποίους συνδέθηκε με μεγάλη φιλία. Η καλλιτεχνική πορεία του Ντελαρός κυμαινόταν μεταξύ κλασικισμού και ρομαντισμού. Οι πίνακες του είναι κυρίως ρομαντικές και ιστορικές συνθέσεις, εμπνευσμένες από τον Σαίξπηρ, τον Ουώλτερ Σκοτ κ. ά.

Οι ιστορικοί πίνακες του Ντελαρός είχαν τεράστια απήχηση στο κοινό της εποχής του. Έγινε δημοφιλής με μεγάλες ιστορικές συνθέσεις και ιστορικά πρόσωπα, όπως «Ο Ναπολέων στο Φονταινεμπλώ», «Ο Ναπολέων στην Αγία Ελένη», «Η ανάκριση της Ζαν ντ’ Αρκ» (1824, μουσείο καλών τεχνών, Ρουέν), «Η Εκτέλεση της Λαίδης Τζέην Γκρέυ» (1833, Εθνική Πινακοθήκη Λονδίνου), «Ο Κρόμγουελ και η σορός του Καρόλου Α΄» (μουσείο καλών τεχνών, Νιμ), «Η Μαρία Αντουανέτα αποχωρώντας από τη Επαναστατικό Δικαστήριο μετά την καταδίκη της», «Ο Στράφορντ οδηγούμενος στην εκτέλεση», «Η δολοφονία του δούκα Γκιζ στο Μπλουά»), «Ο Μέγας Πέτρος» (1838 ), «Ο Ναπολέων διασχίζοντας τις Άλπεις» (1848) κ. ά.

Ανάμεσα στις πιο δημοφιλείς δημιουργίες του Ντελαρός περιλαμβάνονται «Τα παιδιά του Εδουάρδου στον Πύργο» (1830, Μουσείο του Λούβρου, Παρίσι), όπου απεικονίζει τη φυλάκιση των γιων του βασιλιά Εδουάρδου Δ΄ στον πύργο του Λονδίνου, καθώς και «Ο θάνατος της Ελισάβετ Α΄, βασίλισσας της Αγγλίας» (1827, μουσείο του Λούβρου).

thumb|left|250px|Πωλ Ντελαρός: Το ημικύκλιο των καλών τεχνών, Εθνική Σχολή Καλών Τεχνών, Παρίσι
Νικόλαος Λογοθέτης

Ο Νικόλαος Λογοθέτης (γενν. στη Καβάλα στις 19 Αυγούστου 1952) είναι Έλληνας επιχειρηματίας. Έχει διατελέσει αντιπρόεδρος της Ελληνικής Στατιστικής Αρχής.
DMX

Ο Ερλ Σίμμονς ("Earl Simmons)", (18 Δεκεμβρίου 1970 - 9 Απριλίου 2021), κυρίως γνωστός από το καλλιτεχνικό του όνομα DMX, ήταν Αμερικανός ράπερ και ηθοποιός. Το όνομα DMX προέρχεται από τη μουσική μηχανή "Oberheim DMX drum machine", την οποία χρησιμοποιούσε για να φτιάχνει τη δική του μουσική όταν ήταν παιδί και εκτός αυτού, τα αρχικά του ονόματος σημαίνουν και Dark Man X. Έγινε γνωστός στα τέλη της δεκαετίας του '90, όταν κυκλοφόρησε το ντεμπούτο άλμπουμ του, It's Dark and Hell Is Hot το 1998, ακολουθούμενο από το Flesh of My Flesh, Blood of My Blood την ίδια χρονιά. Πρωταγωνίστησε στις ταινίες "Last Hour, Belly", "Ο Ρωμαίος Πρέπει να Πεθάνει" (Romeo Must Die), "Πληγές Εξόδου" (Exit Wounds) και "Cradle 2 the Grave", καθώς και στη τηλεοπτική σειρά "DMX: Soul of a Man", η οποία πρόβαλλε την καθημερινή του ζωή. Το 2003, κυκλοφόρησε το αυτοβιογραφικό του βιβλίο "E.A.R.L.: The Autobiography of DMX". Επιπλέον, ήταν ένας από τους πιο πετυχημένους καλλιτέχνες της rap σκηνής με πωλήσεις που ξεπερνούν τα 74 εκατομμύρια παγκοσμίως.
Συνθήκη Κωνσταντινούπολης (1878)

Η Συνθήκη Κωνσταντινούπολης (1878), φερόμενη και ως Σύμβαση Κωνσταντινούπολης (1878) ήταν μία διμερής μυστική συνθήκη - σύμβαση που συνομολογήθηκε μεταξύ Αγγλίας και Οθωμανικής Αυτοκρατορίας με χαρακτήρα περισσότερο "αμυντικής συμμαχίας".

Η Συνθήκη αυτή συνομολογήθηκε, με άκρα μυστικότητα, στην Κωνσταντινούπολη, εξ ου και η ονομασία της, στις 4 Ιουνίου του 1878, κατά το χρονικό διάστημα που τελούταν το Συνέδριο του Βερολίνου (1878) το οποίο κατέληξε στη γνωστή Συνθήκη του Βερολίνου (1878). Ουσιαστικά η συνθήκη αυτή στρεφόταν κατά της Ρωσίας, αν και μόλις πέντε ημέρες πριν είχε συνομολογηθεί στο Λονδίνο η Αγγλο-ρωσική Συμφωνία Λονδίνου (1878) δια της οποίας αποσοβήθηκε επαπειλούμενος Αγγλο-Ρωσικός πόλεμος.
Man in the Mirror

Το Man in the Mirror είναι τραγούδι του Μάικλ Τζάκσον, το οποίο γράφτηκε από τους Γκλέν Μπάλλαρντ και Σίνταχ Γκάρρεττ. Έφθασε έως τη 1η θέση στις ΗΠΑ όταν κυκλοφόρησε ως single τον Ιανουάριο του 1988, από το άλμπουμ "Bad". Το τραγούδι ήταν υποψήφιο στη κατηγορία Record of the Year στα Βραβεία Γκράμι. Το τραγούδι έμεινε στη κορυφή του "Billboard" Hot 100 για 2 εβδομάδες. Το τραγούδι έφθασε έως τη 21η θέση στο UK Singles Charts το 1988, αλλά το 2009, μετά τον θάνατο του Τζάκσον, το τραγούδι έφθασε έως τη 2η θέση, πίσω από το τραγούδι της Κασκάντα, "Evacuate the Dancefloor", έχοντας ξαναμπεί στο τσαρτ στη 11η θέση. Επίσης έγινε το No. 1 single στο iTunes στις ΗΠΑ και στο Ηνωμένο Βασίλειο
Τρες Μακνίλ

Η Τρες Μακνίλ ("Tress MacNeille", 20 Ιουνίου 1951) είναι Αμερικανίδα ηθοποιός, η οποία δανείζει αποκλειστικά τη φωνή της. Έχει δανείσει τη φωνή της σε διάφορους χαρακτήρες στους "Σίμσονς", το "Futurama", τους "Rugrats", τo "Tiny Toon Adventures", το "Courage the Cowardly Dog", το "Animaniacs" και το "All Grown Up!".
Μορίς Λαμάρς

Ο Μορίς Λαμάρς ("Maurice LaMarche", 30 Μαρτίου 1958) είναι Καναδός ηθοποιός, o οποίος δανείζει αποκλειστικά τη φωνή του, και πρώην stand-up κωμικός. Είναι γνωστός για τη δουλειά του στο Futurama, στο The Real Ghostbusters, στο Captain Planet and the Planeteers, στο Hey Arnold! και στο Animaniacs.
Megadeth

Οι Megadeth είναι thrash metal συγκρότημα από το Λος Άντζελες της Καλιφόρνια που ιδρύθηκε από τον Ντέιβ Μαστέιν το 1983, μετά την απόλυσή του από τους Metallica. Ο Μαστέιν αποτελεί και το μοναδικό μέλος του συγκροτήματος που συμμετέχει σε όλα τα άλμπουμ των Megadeth, ενώ είναι κιθαρίστας, τραγουδιστής και βασικός συνθέτης και στιχουργός τους. Το συγκρότημα έχει γνωρίσει εμπορική επιτυχία, με δίσκους όπως το "Peace Sells... But Who's Buying?" του 1986, το ""Rust In Peace" του 1990 και το "Countdown to Extinction"" του 1992. Οι Megadeth διαλύθηκαν το 2002 και επαναδραστηριοποιήθηκαν το 2004. Είναι ένας από τους «Τέσσερις Μεγάλους» του thrash metal, μαζί με τους Anthrax, τους Slayer και τους Metallica και βασικός εκπρόσωπος της μουσικής σκηνής thrash του "Bay Area" "(του Σαν Φρανσίσκο)", απ' όπου αναδείχθηκε τη δεκαετία του '80.

Το συγκρότημα έχει υποστεί πολλές αλλαγές στη σύνθεσή του. Αιτίες αυτών υπήρξαν οι διαμάχες του Μαστέιν με τα εκάστοτε μέλη των Megadeth. Τη δεκαετία του '90, κατά την οποία η σύνθεση τους έμεινε σταθερή, το συγκρότημα κυκλοφόρησε και τους πιο επιτυχημένους δίσκους του. Το 2004, η προσπάθεια επανένωσης της κλασικής σύνθεσης των Megadeth (Ντέιβ Μαστέιν, Ντέιβ Έλεφσον, Μάρτι Φρίντμαν, Νικ Μένζα) απέτυχε, με αποτέλεσμα η σύνθεση του συγκροτήματος να υποστεί πολλές αλλαγές τα τελευταία χρόνια.
Κέιτι Σαγκάλ

Η Κέιτι Σαγκάλ ("Catherine Louise "Katey" Sagal", 19 Ιανουαρίου 1954) είναι Αμερικανίδα ηθοποιός και τραγουδίστρια–στιχουργός. Έγινε παγκοσμίως γνωστή με το ρόλο της ως Peggy Bundy στη σειρά "Παντρεμένοι... με παιδιά" (Married... with Children), για τον οποίο ήταν τέσσερις φορές προτεινόμενη για Χρυσή Σφαίρα. Δανείζει τη φωνή της στη της σειράς "Futurama" από το 1999.
Έπαιξε επίσης το ρόλο της μητριαρχικής Gemma Teller–Morrow στη δραματική σειρά "Sons of Anarchy" του καναλιού FX, για τον οποίο κέρδισε μια Χρυσή Σφαίρα το 2011. Είναι παντρεμένη με τον δημιουργό της σειράς, Κερτ Σάτερ, από το 2004.
Χάουαρντ Κένταλ

Ο Χάουαρντ Κένταλ ("Howard Kendall", 22 Μαΐου 1946 - 17 Οκτωβρίου 2015) ήταν Άγγλος ποδοσφαιριστής και προπονητής. 

Γεννήθηκε στις 22 Μαΐου 1946 στην πόλη Ρούτον στην Βόρεια Αγγλία. Είναι διάσημος κυρίως για την ενασχόληση του με την αγγλική ποδοσφαιρική ομάδα της Έβερτον ως παίκτης και ως προπονητής. Παραμένει ο τελευταίος Άγγλος προπονητής που κέρδισε ευρωπαϊκό τρόπαιο με αγγλικό σύλλογο. Ο Κένταλ έγινε μέλος του Αγγλικού ποδοσφαιρικού Hall of fame το 2005, σε αναγνώριση της συνεισφοράς του ως προπονητής στο αγγλικό ποδόσφαιρο.
Τα Καπρίτσια

Capricho Νο. 43: "[[Ο ύπνος της λογικής γεννάει τέρατα|El sueño de la razón produce monstruos (Ο ύπνος της λογικής γεννάει τέρατα)]], Φρανθίσκο Γκόγια, 21,3 x 15,1 εκ. (εικόνα)/ 30,6 x 20,1 εκ. (χαρτί), περ. 1797-98. Το διασημότερο έργο της σειράς Τα Καπρίτσια".
Τα Καπρίτσια (Ισπανικά: "Los Caprichos") είναι μια σειρά 80 χαρακτικών που δημιούργησε ο Ισπανός καλλιτέχνης Φρανθίσκο Γκόγια κατά τα έτη 1797 και 1798, και τα δημοσίευσε σαν μία συλλογή έργων το 1799. Τα χαρακτικά αυτά ήταν ένα καλλιτεχνικό πείραμα: ένα μέσο που χρησιμοποιεί ο Γκόγια για να καταδικάσει την παγκόσμια ανοησία, και την ανοησία στην Ισπανική κοινωνία στην οποία έζησε. Η κριτική του είναι εκτεταμένη και καυστική. Στρέφεται κατά της κυριαρχίας της δεισιδαιμονίας, της αμάθειας και της ανικανότητας της άρχουσας τάξης, της έλλειψης παιδείας, των οικογενειακών λαθών, και της παρακμής της λογικής. Σε κάποια από τα χαρακτικά της σειράς ο καλλιτέχνης στρέφεται κατά του κλήρου. Ο Γκόγια περιγράφοντας αυτή τη σειρά έργων, ανέφερε ότι απεικονίζει "τις αμέτρητες ιδιορρυθμίες και ανοησίες που υπάρχουν σε κάθε πολιτισμένη κοινωνία, και τις κοινές προκαταλήψεις και τις παραπλανητικές πρακτικές που τα έθιμα, η αμάθεια, ή η ιδιοτέλεια τις έχουν καταστήσει συνήθεις."

Το έργο αυτό ήταν μία διαφωτιστική, δυναμική κριτική της Ισπανίας του 18ου αιώνα, και της ανθρωπότητας γενικότερα. Το ανεπίσημο ύφος, καθώς και η απεικόνιση της σύγχρονης κοινωνίας που συναντώνται στα "Καπίτσια" τα καθιστά - καθώς και τον ίδιο τον Γκόγια- προάγγελο του κινήματος του Μοντερνισμού που εμφανίστηκε σχεδόν έναν αιώνα αργότερα. Ειδικά το έργο "Ο ύπνος της λογικής γεννάει τέρατα" έχει λάβει κορυφαία αναγνώριση.

Ο Γκόγια έγραψε μία σύντομη εξήγηση για κάθε εικόνα σε ένα χειρόγραφο που τώρα βρίσκεται στο Μουσείο ντελ Πράδο. Αυτές οι σημειώσεις βοηθούν σημαντικά στην κατανόηση των -συχνά αινιγματικών- προθέσεων του καλλιτέχνη, όπως και οι τίτλοι που βρίσκονται κάτω από κάθε εικόνα.
Αυτή η σειρά του Γκόγια, και η τελευταία ομάδα χαρακτικών της σειράς "Οι Συμφορές του Πολέμου", τα οποία ο Γκόγια αποκαλούσε "caprichos enfáticos" (εμφατικά καπρίτσια) απέχουν πολύ από το πνεύμα της ξέγνοιαστης φαντασίας που ο όρος "καπρίτσιο" συνήθως αντιπροσωπεύει στην τέχνη.
Ζυράννα Ζατέλη

Η Ζυράννα Ζατέλη είναι Ελληνίδα συγγραφέας.
Καλαθοσφαίριση Αγίας Παρασκευής

Η Καλαθοσφαίριση Αγίας Παρασκευής, ευρέως γνωστή ως Κ.Α.Π., είναι ελληνικό αθλητικό σωματείο που δραστηριοποιείται στην Αγία Παρασκευή, όπου και βρίσκεται η έδρα του, το Κλειστό Γυμναστήριο Κοντοπεύκου. Επίσημο έτος ίδρυσής του είναι το 1986 και αγωνίζεται με χρώματα το μαύρο και το λευκό. Διατηρεί τμήματα ανδρικής καλαθοσφαίρισης όλων των ηλικιακών ομάδων.
Κρίστοφερ Τινγκ

Ο Κρίστοφερ Τινγκ (αγγλ. "Christopher Tyng") είναι Αμερικανός συνθέτης. Συνέθεσε τη μουσική για διάφορες τηλεοπτικές σειρές, συμπεριλαμβανομένου το Futurama, το California Teens, το Knight Rider, το The Job και το The Baby-sitters Club.
Γκουανγκντόνγκ

H Γκουανγκντόνγκ (κινεζικά: 广东, γουέιντ-τζάιλς: "Kwangtung", ) είναι επαρχία στην ακτή της Θάλασσας της Νότιας Κίνας στη Λαϊκή Δημοκρατία της Κίνας. Το όνομα "Γκουανγκντόνκ" ("Guangdong") και η γειτονική επαρχία Κουανγκσί σημαίνει κυριολεκτικά «Ανατολική Έκταση» και «Δυτική Έκταση» αντίστοιχα, και προέρχεται από το "κουάνγκ" ("guǎng": έκταση ή τεράστιο) που έχει συνδεθεί με την περιοχή από τη δημιουργία του Νομού Γκουάνγκ το 226 μ.Χ., και "ντονγκ" ("dōng": ανατολή). Συνορεύει με τις επαρχίες Φουτζιάν στα βορειοανατολικά, Τσιανγκσί και Χουνάν στα βόρεια, την αυτόνομη περιφέρεια Κουανγκσί στα δυτικά, και τις περιοχές με ειδικό διοικητικό καθεστώς Χονγκ Κονγκ και Μακάο στα νότια. Η επαρχία Χαϊνάν βρίσκεται απέναντι από την χερσόνησο Λεϊτζόου.

Καταλαμβάνει έκταση 177.900 τ.χμ. και ο πληθυσμός της ανέρχεται σε 104.303.132, σύμφωνα με την απογραφή του (2010) που την καθιστά πρώτη σε πληθυσμό επαρχία της Κίνας. Μεγαλύτερη πόλη και πρωτεύουσά της είναι η Γκουανγκτζόου (Καντόνα).
Ο ύπνος της λογικής γεννάει τέρατα

thumb|300px|Capricho Νο.43: "El sueño de la razón produce monstruos (Ο ύπνος της λογικής γεννάει τέρατα), Φρανθίσκο Γκόγια, 21,3 x 15,1 εκ. (εικόνα)/ 30,6 x 20,1 εκ. (χαρτί), περ. 1797-98. Το διασημότερο έργο της σειράς Τα Καπρίτσια"
Το έργο Ο ύπνος της λογικής γεννάει τέρατα (Ισπανικά: "El sueño de la razón produce monstruos") είναι ένα χαρακτικό του Ισπανού ζωγράφου και χαράκτη Φρανσίσκο Γκόγια που χρονολογείται περίπου στα έτη 1797-1799. Είναι το τεσσαρακοστό τρίτο (43ο) από τα 80 έργα που αποτελούν τη σειρά χαρακτικών "Los Caprichos (Τα Καπρίτσια)" και αρχικά επρόκειτο να βρίσκεται στην πρώτη σελίδα.

Αποτελείται από ένα σκίτσο που αναπαριστά τον ίδιο τον καλλιτέχνη, να ακουμπάει το κεφάλι του σε ένα τραπέζι, καθώς κουκουβάγιες και νυχτερίδες τον περικυκλώνουν ενώ καλύπτει το κεφάλι με τα χέρια του. Οι κουκουβάγιες (που συμβολίζουν την ανοησία) και οι νυχτερίδες (που συμβολίζουν την αμάθεια) είναι έτοιμες να του επιτεθούν.

Αυτή η εικόνα μπορεί να θεωρηθεί ως μία απεικόνιση των επιπτώσεων της καταπίεσης της λογικής και, επομένως, σαν υιοθέτηση από τον καλλιτέχνη διαφωτιστικών ιδεών. Ωστόσο, μπορεί επίσης να ερμηνευθεί ως συνεισφορά του Γκόγια στη δημιουργική διαδικασία και το Ρομαντικό πνεύμα-την απελευθέρωση της φαντασίας, των συναισθημάτων ακόμα και των εφιαλτών. Αναμφισβήτητα το πιο διάσημο έργο της σειράς, που έχει γίνει είδωλο, και ο τίτλος του συχνά αναφέρεται ως γνωμικό του Γκόγια.
Επισκληρίδιο αιμάτωμα

Επισκληρίδιο αιμάτωμα ονομάζεται η συλλογή αίματος μεταξύ του κρανίου και της σκληράς μήνιγγας.

Προκαλείται από τη ρήξη ενός αγγείου (αρτηρίας ή φλέβας) στον επισκληρίδιο χώρο, συνήθως εξαιτίας κατάγματος του κρανίου (60-90%, πιο σπάνια στα παιδιά).
Ο θρόμβος που σχηματίζεται από το αίμα, αυξάνει σε μέγεθος λόγω της υδροστατικής πίεσης του αίματος από το ραγέν αγγείο, διαχωρίζοντας έτσι τη μήνιγγα από το οστό. Συνηθέστερο είναι ένα κάταγμα κροταφικού οστού, με το τραυματισμένο αγγείο να είναι η μέση μηνιγγική αρτηρία.
Αποτελεί το 1% των κακώσεων κεφαλής, με τους άντρες να είναι τετραπλάσιοι από τις γυναίκες ασθενείς. Συχνότερο είναι σε νέα άτομα, σπάνια σε ηλικίες κάτω των 2 ετών ή άνω των 60.
Έκτωρ Κακναβάτος

Ο Έκτωρ Κακναβάτος (λογοτεχνικό ψευδώνυμο του Γιώργου Κοντογιώργη, Πειραιάς, 1920 - 8 Νοεμβρίου 2010) ήταν Έλληνας ποιητής.
Τζοβάννι Γκαμπριέλι

Ο Τζοβάννι Γκαμπριέλι ("Giovanni Gabrieli", 1557 – 12 Αυγούστου 1612) ήταν Ιταλός συνθέτης και οργανίστας. Έδρασε την εποχή της μετάβασης από την Αναγέννηση στο Μπαρόκ, επηρεάζοντας με τη μουσική του πλήθος συνθετών. Θεωρείται ο πλέον κύριος εκπρόσωπος της Βενετσιάνικης Σχολής, στην οποία ανήκουν οι Κλάουντιο Μοντεβέρντι, Άντριαν Βίλαρτ, Κλάουντιο Μέρουλο κ.ά.
Άτμαν

<br>
Το Άτμαν σημαίνει «εαυτός» στα σανσκριτικά και είναι μια έννοια μεγάλης σημασίας στο Βουδισμό, τον Ινδουισμό και τον Τζαϊνισμό. Ετυμολογικά η λέξη πηγάζει από την ινδοευρωπαϊκή ρίζα "et-men" που σημαίνει «αναπνέω». Και οι τρεις θρησκείες αναγνωρίζουν το Άτμαν ως τον πραγματικό εαυτό (την ψυχή, ή το προσωπικό Βράχμαν) που οφείλει κανείς να ανακαλύψει ώστε να φτάσει τη φώτιση.

Στο Τζαϊνισμό, το Άτμαν είναι επίσης μια από της βασικές συνθετικές αρχές του κόσμου, η αρχή της συνείδησης. Ο Βουδισμός της Ταϊλάνδης ταυτίζει τη γνώση του προσωπικού άτμαν του ατόμου με τη Νιρβάνα και ο Μαχαγιάνα Βουδισμός θεωρεί πως το άτμαν είναι η έμφυτη δυνατότητα του ανθρώπου να γίνει Βούδας. Σύμφωνα με τον Ινδουισμό η αυτογνωσία οδηγεί στην εμπειρική συνειδητοποίηση πως το Άτμαν και το Βράχμαν είναι στην πραγματικότητα ένα και το αυτό.
Νικολά Πουσέν

Ο Νικολά Πουσέν ("Nicolas Poussin", 15 Ιουνίου 1594 - 19 Νοεμβρίου 1665) ήταν Γάλλος ζωγράφος, ο σημαντικότερος του κλασικού γαλλικού μπαρόκ, αν και πέρασε το μεγαλύτερο μέρος της σταδιοδρομίας του στη Ρώμη. Γεννήθηκε κοντά στην πόλη Λεζ Αντελύ της βορειοδυτικής Γαλλίας το 1594 και πέθανε το 1665 στη Ρώμη. Εκτός από τα δύο χρόνια που υπηρέτησε ως αυλικός ζωγράφος του Λουδοβίκου ΙΓ΄ στο Παρίσι, έζησε και εργάστηκε στη Ρώμη.
Smooth Criminal

Το Smooth Criminal είναι τραγούδι από το άλμπουμ "Bad" του Μάικλ Τζάκσον. Το τραγούδι αυτό περιέχει ένα γρήγορο ρυθμό, ενώ οι στίχοι αναφέρονται σε μια γυναίκα, ονόματι Άννι, η οποία δέχθηκε επίθεση από ένα γρήγορο εγκληματία. Ακόμη, είναι το έβδομο single από το Bad που κυκλοφόρησε ως single στις 24 Οκτωβρίου 1988, και έφθασε έως τη 7η θέση του Billboard Hot 100. Κυκλοφόρησε ξανά στις 10 Απριλίου 2006, ως μέρος του "", και έφθασε έως τη 19η θέση στο Ηνωμένο Βασίλειο. Το τραγούδι είναι ένα από τα πιο γνωστά τραγούδια του Τζάκσον και εμφανίζεται στα άλμπουμ "Number Ones", "The Essential Michael Jackson", "Michael Jackson: The Ultimate Collection", "King of Pop" και "This Is It" (για την νέα εκδοχή του κομματιού). Το κομμάτι αποτελεί το θεματικό τραγούδι της ταινίας "Moonwalker".
Κρίστι Λι

Η Κρίστι Λι γεννημένη το 1984 είναι Καναδή ηθοποιός. Πρωτοεμφανίστηκε το 2002 και συμμετείχε σε ταινίες μέχρι το 2006. Έκτοτε παραιτήθηκε για να περιθάλψει την αδελφή της που αρρώστησε από καρκίνο.
Λόρεν Τομ

Η Λόρεν Τομ ("Lauren Tom", 4 Αυγούστου 1961) είναι Αμερικανίδα ηθοποιός και ηθοποιός που δανείζει τη φωνή της. Eίναι γνωστή για το ρόλο της ως Lena St Clair στο "The Joy Luck Club" και ως Julie στα "Φιλαράκια". Ακόμη έχει δανείσει τη φωνή της στην Έιμι Γουόνγκ και στην μητέρα της, Ιζέλ, του "Futurama" και στις Minh & Connie Souphanousinphone του "King of the Hill".
Γιόχαν Άουγκουστ Κάουπερτ

Ο Γιόχαν Άουγκουστ Κάουπερτ (Johann August Kaupert) γεννήθηκε στο Κάσελ της Γερμανίας στις 9 Μαΐου 1822 του κρατιδίου της Έσσης της τότε Γερμανικής Ομοσπονδιακής Αυτοκρατορίας. Σπούδασε κι εργάστηκε ως τοπογράφος και από 1869 ως χαρτογράφος στο γενικό επιτελείο του πρωσικού στρατού, όπου και συνέβαλε σημαντικά στην δημιουργία των χαρτών κλίμακας 1:25.000 και 1:100.000 του γενικού επιτελείου. 
Από το 1875 έως το 1877 συνόδευσε τον Γερμανό αρχαιολόγο Ερνστ Κούρτιους (Ernst Curtious) ως μέλος της αποστολής του Γερμανικού Αρχαιολογικού Ινστιτούτου στην Ελλάδα σε συνεργασία με το Αυτοκρατορικό Πρωσικό Υπουργείο Εκκλησιαστικών, Εκπαιδευτικών και Ιατρικών Υποθέσεων, για την τοπογράφηση και χαρτογράφηση της Αθήνας και της Αττικής.

Η συνεργασία του με τον Κούρτιους το 1878 οδήγησε στην έκδοση του έργου Atlas of Athens, και αργότερα το μνημειώδες Karten von Attica - Χάρτες της Αττικής (1881-1903)όπου συμετείχε ο επίσης Γερμανός αρχαιολόγος Άρτουρ Μιλχόφερ (Arthur Milchhoefer), έργο που ολοκληρώθηκε μετά το θάνατό του στις 11 Φεβρουαρίου 1899 και αποτελεί ανεκτίμητο τεκμήριο τοπιογραφίας και αρχαιολογίας για την αττική γη. Το έργο Karten von Attica εκδόθηκε από τον Reimer B., και η εκτύπωσή του έγινε από το γερμανικό λιθογραφείο Korbeweit στο Βερολίνο. Ο Κάουπερτ βραβεύτηκε το 1889 από το πανεπιστήμιο του Στρασβούργου με τιμητικό διδακτορικό τίτλο.
Πιερ-Πωλ Πρυντόν

Ο Πιερ-Πωλ Πρυντόν ("Pierre-Paul Prud’hon", 4 Απριλίου 1758 – 16 Φεβρουαρίου 1823) ήταν Γάλλος ζωγράφος, θεωρούμενος ως ένας από τους προδρόμους του Ρομαντισμού στη Γαλλία. Είναι κυρίως γνωστός για τις αλληγορικές μυθολογικές συνθέσεις, τα γυναικεία γυμνά και τις εκλεπτυσμένες προσωπογραφίες του. 

Ο Πρυντόν γεννήθηκε στο Κλυνύ (Cluny) της Γαλλίας και ξεκίνησε αρχικά τις σπουδές του στη σχολή σχεδίου της Ντιζόν (Dijon). Σε ηλικία 26 ετών πήγε στη Ρώμη για να συνεχίσει την εκπαίδευσή του. Κατά την παραμονή του στη Ρώμη (1781 – 1787), δέχτηκε την επίδραση του Λεονάρντο ντα Βίντσι και του Κορέτζιο. Μετά την επιστροφή του στο Παρίσι, τελειοποίησε τις σπουδές του και το 1784 κέρδισε το Βραβείο της Ρώμης (Prix de Rome). Δέχτηκε πολλές παραγγελίες για τη διακόσμηση ιδιωτικών μεγάρων πλούσιων Παριζιάνων και απέκτησε μεγάλη αναγνώριση στην Αυλή του Ναπολέοντα. 
Ο Πρυντόν επηρεάστηκε από το κίνημα του νεοκλασικισμού, που κυριαρχούσε στην εποχή του, αλλά ανέπτυξε ένα προσωπικό ύφος που διακρίνεται για το συναισθηματικό ρομαντισμό του. Απολάμβανε ιδιαίτερης εκτίμησης από καλλιτέχνες και συγγραφείς, όπως τους Σταντάλ, Ντελακρουά, Μιλέ και Μπωντλαίρ. Στο Σαλόν του 1817 παρουσίασε το έργο του «Η Ανδρομάχη θρηνεί τη μοίρα του Αστυάνακτα», που εκτίναξε τη φήμη του στους καλλιτεχνικούς κύκλους του Παρισιού. 

Στη γόνιμη αυτή περίοδο της ζωής του, ο Πρυντόν ερωτεύτηκε παράφορα τη μαθήτριά του Κονστάνς Μάγερ, η οποία αυτοκτόνησε μπροστά στα μάτια του το 1821. Η προσωπογραφία της «Κονστάνς Μάγερ» (Συλλογή Σχεδίων του Λούβρου) είναι ένα από τα αριστουργήματά του. Ο Πρυντόν ήταν έξοχος προσωπογράφος. Στα πιο γνωστά πορτρέτα του συγκαταλέγονται οι προσωπογραφίες: «Λουί Αντουάν Σαιν-Ζυστ» (1793, Μουσείο Καλών Τεχνών, Λυών), «Ο Κύριος Ζωρζ Αντονύ» (1796, Μουσείο Καλών Τεχνών, Ντιζόν), «Ο Ρούτζερ Γιαν Σίμελπένικ με τη σύζυγο και τα παιδιά του» (1801/1802, Βασιλικό Μουσείο του Άμστερνταμ). Ο πίνακάς του όμως με το «Πορτρέτο της Αυτοκράτειρας Ιωσηφίνας» (1805, Μουσείο του Λούβρου), που συγκαταλέγεται στα πιο έξοχα έργα του και στο οποίο απεικονίζει την Ιωσηφίνα όχι ως αυτοκράτειρα, αλλά ως μιαν όμορφη και ελκυστική γυναίκα, έδωσε αφορμή σε σχόλια ότι ήταν ερωτευμένος μαζί της. 

Η μεγάλης κλίμακας σύνθεσή του «Η Δικαιοσύνη και η Θεία Δίκη καταδιώκοντας το Έγκλημα» (1808, Λούβρο), μαζί με το πορτρέτο της Ιωσηφίνας, θεωρείται ως το αριστούργημά του. Τα αλληγορικά και μυθολογικά θέματα: «Η αρπαγή της Ψυχής», «Η Άρτεμις ικετεύει τον Δία», «Το Λουτρό της Αφροδίτης ή Η Αθωότητα» (Λούβρο), «Η Αθωότητα επιλέγει τον Έρωτα από τον Πλούτο» (1804, Μουσείο Ερμιτάζ, Αγία Πετρούπολη) και «Αφροδίτη και Άδωνις» (περ. 1800, Συλλογή Ουάλας, Λονδίνο) είναι μερικά άλλα από τα αριστουργήματά του, που διακρίνονται για την ηδυπάθειά τους και προαναγγέλλουν τους Ενγκρ και Σασεριώ.
Νίκι Μπεντς

Η Νίκι Μπεντς ("Ніккі Бенц", 11 Δεκεμβρίου 1981) είναι Ουκρανή ηθοποιός πορνογραφικών ταινιών που έχει πρωταγωνιστήσει σε διάσημες ταινίες πορνογραφικού περιεχομένου.
Πώρος

Ο Πώρος (σανσκρ.: पुरूवास "Πουρουβάασα", αρχ. ελλ.:"Πῶρος") ήταν βασιλιάς ενός αρχαίου ινδικού κράτους, στο σημερινό Παντζάμπ. Το βασίλειό του βρισκόταν ανάμεσα στους ποταμούς Υδάσπη και Ακεσίνη. Είναι γνωστός για τη μάχη που έδωσε κατά του Μεγάλου Αλεξάνδρου, το 326 π.Χ., στον ποταμό Υδάσπη.
Βασιλικό Κολέγιο Μουσικής

Το Βασιλικό Κολέγιο Μουσικής (, συντομογραφία: ) είναι μουσική σχολή και βρίσκεται στο Κένσιγκτον του Λονδίνου. Ιδρύθηκε με βασιλική παραχώρηση το 1882 και θεωρείται ένα από τα πλέον λαμπρά εκπαιδευτήρια μουσικής του Ηνωμένου Βασιλείου και καταξιωμένο διεθνώς.

Σε κοντινή απόσταση βρίσκονται το Αυτοκρατορικό Κολέγιο ("Imperial College"), η αίθουσα συναυλιών "Royal Albert Hall, το Βασιλικό Κολλέγιο Καλών Τεχνών ("Royal College of Art"), καθώς και το Μουσείο Βικτωρίας και Αλβέρτου ("Victoria and Albert Museum").

Η σχολή προσφέρει ένα πρόγραμμα σπουδών που εκτείνεται από την προπτυχιακή έως τη διδακτορική βαθμίδα, τόσο στο θεωρητικό όσο και στο πρακτικό αντικείμενο. Αρκετοί διάσημοι μουσικοί και συνθέτες έχουν μαθητεύσει εκεί, όπως οι συνθέτες Γκούσταβ Χολστ, Ραλφ Βων Ουίλιαμς και Μπέντζαμιν Μπρίτεν, οι διευθυντές ορχήστρας Sir Colin Davis και Sir Neville Marriner, ο τσεμπαλίστας Τρέβορ Πίνοκ, ο κιθαριστής Τζον Ουίλιαμς και ο φημισμένος συνθέτης Βαρώνος Άντριου Λόυντ Γουέμπερ.

Στο κολλέγιο υπάρχουν αρκετές συλλογές, που αριθμούν πάνω από 800 μουσικά όργανα (συμπεριλαμβανομένου του παλαιότερου σωζόμενου πληκτροφόρου), 10.000 έντυπα και φωτογραφίες, αρκετά χειρόγραφα συνθέσεων του Μότσαρτ, του Χάυντν και του Έντουαρντ Έλγκαρ, καθώς και πάνω από 300 πορτραίτα εξεχουσών μουσικών προσωπικοτήτων.
Η έδρα του κολλεγίου από το [[1883]] έως το [[1894]].
Στις τρεις διαθέσιμες αίθουσες συναυλιών δίδονται αρκετές συναυλίες κάθε χρόνο, που περιλαμβάνουν παραστάσεις όπερας, ρεσιτάλ, συναυλίες, μπαλέτο καθώς και θεατρικές παραστάσεις. Η πιο σημαντική αίθουσα ονομάζεται "Amaryllis Fleming", η οποία σχεδιάστηκε το 1901 από τον Άγγλο αρχιτέκτονα Άρθουρ Μπλόμφιλντ (Arthur Blomfield), ενώ το "Britten Theatre" εγκαινιάστηκε το 1986 από τη Βασίλισσα Ελισάβετ Β΄.
Τρούρο

Το Τρούρο (αγγλικά: "Truro", κορνουαλικά: "Truru") είναι πόλη της Κορνουάλης. Είναι διοικητικό, πολιτιστικό και εμπορικό κέντρο της Κορνουάλης, ενώ είναι και η μοναδική πόλη που βρίσκεται εκεί. Η πόλη ήταν γνωστή στο παρελθόν ως κέντρο για το εμπόριο κασσιτέρου. Σήμερα, η πόλη είναι περισσότερο γνωστή για τον καθεδρικό της ναό (ολοκληρώθηκε το 1910), για τους πλακόστρωτους δρόμους της, τους ανοιχτούς της χώρους, καθώς και για την Γεωργιανή αρχιτεκτονική των κτηρίων της πόλης.
Μπλακ Αντζέλικα

Η Μπλακ Αντζέλικα είναι βραβευμένη ηθοποιός σε ερωτικές ταινίες. Γεννήθηκε στην Ρουμανία στις 25 Οκτωβρίου 1987 και πρωτοεμφανίστηκε το 2007. Έχει πάρει μέρος σε 72 ταινίες και βραβεύτηκε δύο φορές.
Πιερ Πωλ Πυζέ

Ο Πιερ Πωλ Πυζέ ("Pierre Paul Puget", Μασσαλία, 16 Οκτωβρίου 1620 – 2 Δεκεμβρίου 1694) ήταν Γάλλος γλύπτης, ζωγράφος και αρχιτέκτονας, εκπρόσωπος του γαλλικού μπαρόκ κατά τον 17ο αιώνα. Σε ηλικία 17 ετών έφυγε για την Ιταλία, όπου υπήρξε μαθητής του Πιέτρο ντα Κορτόνα (1596 – 1669). Επιστρέφοντας στη Γαλλία, εγκαταστάθηκε στην Τουλόν, όπου λάξευσε για τον εξώστη του δημαρχείου της πόλης τους περίφημους « Άτλαντες » (1655), χρησιμοποιώντας ως μοντέλα αχθοφόρους του λιμανιού. 

Επί μια δεκαετία ήταν εγκαταστημένος στη Γένουα, διακοσμώντας ανάκτορα και εκκλησίες σε τεχνοτροπία μπαρόκ. Το μπαρόκ ύφος των έργων του τον έκανε σχεδόν ανεπιθύμητο στους καλλιτεχνικούς κύκλους του Παρισιού, όπου προτιμούνταν πιο πολύ τα κλασικίζοντα έργα. Το 1667, ο Πυζέ πρότεινε και φιλοτέχνησε για το βασιλιά Λουδοβίκο ΙΔ΄ δύο περίφημα μαρμάρινα συμπλέγματα, τον « Μίλωνα τον Κροτωνιάτη » και τον « Περσέα που απελευθερώνει την Ανδρομέδα », που τοποθετήθηκαν στο πάρκο των Βερσαλλιών και σήμερα βρίσκονται στο Μουσείο του Λούβρου στο Παρίσι. Ο Πυζέ φιλοτέχνησε επίσης τα δύο ανάγλυφα « Αλέξανδρος και Διογένης της Σινώπης » (1684, Μουσείο του Λούβρου) και τον « Άγιο Κάρολο Μπορομέο προσευχόμενο για να σταματήσει η πανώλης του Μιλάνου » (1694, Μουσείο Καλών Τεχνών της Μασσαλίας). 

Ως ζωγράφος, ο Πυζέ άφησε πίνακες ζωγραφικής : « Αυτοπροσωπογραφία » και « Ευαγγελισμός » (Αιξ-αν-Προβάνς), « Βάπτιση του Κλόβις » και « Βάπτιση του Κωνσταντίνου » (1652, Μασσαλία). Ο Πυζέ, ως αρχιτέκτονας, ανήγειρε στη Μασσαλία το παρεκκλήσιο του Νοσοκομείου της Ευσπλαχνίας (Charité).
Πυλώνες της Δημιουργίας

Ο όρος Πυλώνες της Δημιουργίας (Pillars of Creation) αναφέρεται σε μια φωτογραφία που λήφθηκε από το διαστημικό τηλεσκόπιο Χαμπλ. Απεικονίζει διαστρικά αέρια και σκόνη στο Νεφέλωμα του Αετού, τα οποία έχουν τη μορφή προβοσκίδας ελέφαντα. Η φωτογραφία λήφθηκε την 1η Απριλίου του 1995 και είναι μια από τις δέκα καλύτερες φωτογραφίες από το Χαμπλ, σύμφωνα με το Space.com. Η φωτογραφία τραβήχτηκε από τους αστρονόμους Τζεφ Χέστερ και Πολ Σκόουεν του Πανεπιστημίου της Αριζόνα.

Οι Πυλώνες της Δημιουργίας δεν υπάρχουν πια. Το 2007, αστρονόμοι ανακοίνωσαν ότι καταστράφηκαν από το εκρηκτικό κύμα ενός υπερκαινοφανή αστέρα πριν από περίπου 6.000 χρόνια. Λόγω της πεπερασμένης ταχύτητας του φωτός, αυτή τη στιγμή από τη Γη μπορεί να παρατηρηθεί η προσέγγιση του εκρητικού κύματος στους Πυλώνες. Για να γίνει ορατή η πλήρης καταστροφή τους, θα χρειαστεί τουλάχιστον μια χιλιετία.

Οι Πυλώνες της Δημιουργίας αποτελούνταν από κρύο μοριακό υδρογόνο και σκόνη, τα οποία διαβρώνονταν από την φωτοεξάτμιση που προκαλούσε η υπεριώδης ακτινοβολία που προερχόταν από κοντινά θερμά αστέρια. Ο αριστερός πυλώνας είχε μήκος τεσσάρων ετών φωτός. Οι προεξοχές των πυλώνων που μοιάζουν με δάχτυλα είχαν μέγεθος μεγαλύτερο από αυτό του Ηλιακού μας συστήματος.

Η φωτογραφία αποτελείται από 32 διαφορετικές εικόνες οι οποίες έχουν τραβηχτεί από τέσσερις διαφορετικές κάμερες του Χαμπλ. Το γεγονός ότι στην πάνω δεξιά γωνία της φωτογραφίας λείπει ένα μέρος, οφείλεται στο διαφορετικό τύπο της κάμερας η οποία είναι υπεύθυνη για την περιοχή εκείνη. Συγκεκριμένα, η κάμερα αυτή παρατηρεί μια μεγεθυμένη εκδοχή της συγκεκριμένης περιοχής, επομένως για την τελική εικόνα χρειάστηκε να γίνει σμίκρυνση των φωτογραφιών, με αποτέλεσμα να μην καλύπτουν πλήρως το άνω δεξιό κομμάτι. Η φωτογραφία δημιουργήθηκε με το φως που εκπέμπεται από τα διαφορετικά χημικά στοιχεία από τα οποία αποτελείται το νεφέλωμα. Κάθε στοιχείο εμφανίζεται με διαφορετικό χρώμα στην τελική εικόνα: πράσινο για το υδρογόνο, κόκκινο για το απλά ιονισμένο θείο, και μπλε για το διπλά ιονισμένο οξυγόνο.
Γιούρι Λοντίγκιν

Ο Γιούρι Λοντίγκιν είναι Ρώσος ποδοσφαιριστής, γεννημένος στις 26 Μαΐου 1990 στο Βλαντίμιρ της Ρωσίας, από Ρώσο πατέρα και Ελληνίδα μητέρα, ο οποίος σε ηλικία 10 ετών (έτος 2000) ήρθε στην Ελλάδα και μεγάλωσε στη Δράμα. Αγωνίζεται ως τερματοφύλακας στο Πρωτάθλημα Ελλάδας με τα χρώματα του ΠΑΣ Γιάννινα.
Βικτόρια Ζντροκ

Η Βικτόρια Ζντροκ (ουκρανικά: Вікторія Здрок, αγγλικκά: Victoria Zdrok) είναι Ουκρανή φωτομοντέλο, ηθοποιός ερωτικών έργων και συγγραφέας. Γεννημένη στις 3 Μαρτίου 1973 στο Κίεβο, άρχισε την καριέρα της το 1998. Κυκλοφόρησε στο Playboy, Πλέιμεϊτ, και Πέντχαουζ. Δημοσίευσε επίσης πολλά βιβλία περί του σεξ.
Καρλ Ορφ

O Καρλ Ορφ ("Carl Orff", 10 Ιουλίου 1895 – 29 Μαρτίου 1982) ήταν Γερμανός συνθέτης και μουσικοπαιδαγωγός του 20ού αιώνα. Από τα πλέον γνωστά έργα του είναι η καντάτα "Carmina Burana", γραμένη το 1937 για σολίστες, χορωδίες και μεγάλη ορχήστρα.
Πορεία προς τη Ρώμη

right|thumb|300px|Πορεία προς τη Ρώμη: Διακρίνονται οι Ντε Βέκκι, Μουσολίνι, Μπάλμπο, Ντε Μπόνο
Πορεία προς τη Ρώμη (Marcia su Roma) ονομάστηκε η πορεία που έκαναν οι μελανοχίτωνες του Μπενίτο Μουσολίνι προς την πρωτεύουσα της Ιταλίας, Ρώμη προκειμένου να καταλάβουν την εξουσία. Η πορεία διήρκεσε από τις 22 ως τις 28 Οκτωβρίου 1922 και κατέληξε στην άνοδο του Μουσολίνι στην εξουσία, στην οποία παρέμεινε επί 21 έτη.